Band of Brothers (ministirad)

***Band of Brothers*** zo ur ministirad skinwel brezel stadunanat, ennañ dek rann, skignet adalek 2001. Savet eo bet gant Tom Hanks ha Steven Spielberg diwar al levr heñvelanvet bet skrivet gant an istorour stadunanat Stephen E. Ambrose.

Heuliañ a ra hentad harzlammerien an Easy Company, ur gompagnunezh eus ar 506 Rejimant Troadegiezh Harzlammet eus 101 Rannarme Harzlammerien Stadoù-Unanet Amerika, eus o mare pleustriñ e Camp Toccoa (Georgia) e 1942, betek dibenn an Eil Brezel-bed, e Berchtesgaden.

An darvoudoù kontet er stirad a zo c'hoarvezet evit gwir dre vras, hag an tudennoù a zo bet anezhe ivez. E deroù pep rann e weler atersadennoù lod anezhe, hag. Reiñ a ra *Band of Brothers* da welet ar brezel a live soudarded diazez, en ur daolenniñ o fsikologiezh. Un dudenn a vez lakaet war wel e pep rann.Gwelet a vez a stirad gant kalz sellerien evel unan eus ar re wellañ bet produet a-viskoazh war an Eil Brezel-bed, ha war ar brezel dre vras. Meur a briz en deus resevet, *[[Golden Globe Award|Golden Globes]]* en o zouez. Berzh bras ar stirad a zo bet mammenn d'unan all war Talbenn ar Meurvor Habask hag anvet The Pacific e 2010 ha Masters of the Air e 2024.

## Pennaktoured
* Damian Lewis : ar major Richard D. Winters
* Ron Livingston : ar c'habiten Lewis Nixon
* Scott Grimes : ar serjant Donald Malarkey
* Donnie Wahlberg : an isletanant Carwood Lipton
* Neal McDonough : al letanant Lynn « Buck » Compton
* Frank John Hughes : ar pennserjant William « Wild Bill » Guarnere
* Shane Taylor : ar c'haporal Eugene « Doc » Roe
* Rick Gomez : ar serjant George Luz
* Dexter Fletcher : ar pennserjant John Martin
* Ross McCall : ar c'haporal Joseph Liebgott
* Michael Cudlitz : ar serjant Denver « Bull » Randleman
* James Madio : ar serjant Frank Perconte
* Rick Warden : an isletanant Harry Welsh
* Eion Bailey : ar soudard David Kenyon Webster
* Kirk Acevedo : ar pennserjant Joseph Toye
* Matthew Leitch : ar serjant Floyd « Tab » Talbert
* Richard Speight Jr. : ar serjant Warren « Skip » Muck
* Matthew Settle : ar c'habiten Ronald Speirs


Restr:Damian Lewis Berlin 2015.jpg|Damian Lewis e roll Richard D. Winters
Restr:RonLivingstonMay10.jpg|Ron Livingston e roll Lewis Nixon
Restr:Scott Grimes by Gage Skidmore 2.jpg|Scott Grimes e roll Donald Malarkey
Restr:Donnie Wahlberg 2010.jpg|Donnie Wahlberg e roll Carwood Lipton
Restr:Neal McDonough 2015 (2).jpg|alt=Neal McDonough e roll Lynn « Buck » Compton|Neal McDonough e roll Lynn « Buck » Compton
Restr:Rick Gomez.jpg|Rick Gomez e roll George Luz
Restr:Dexter Fletcher.jpg|Dexter Fletcher e roll John Martin
Restr:Michael Cudlitz 2016 (cropped).jpg|alt=Michael Cudlitz e roll Denver « Bull » Randleman|Michael Cudlitz e roll Denver « Bull » Randleman
Restr:Eion Bailey in 2008 (BW Headshot).jpg|Eion Bailey e roll David Kenyon Webster
Restr:Kirk acevedo 2018 MCCC.jpg|Kirk Acevedo e roll Joseph Toye
Restr:Richard Speight Jr. by Gage Skidmore 2016 (cropped).jpg|Richard Speight Jr. e roll Warren « Skip » Muck
Restr:Matthew Settle cropped.jpg|Matthew Settle e roll Ronald Speirs


## Rannoù

### Rann 1 : ''Currahee''
* skignadenn gentañ : 09/09/2001 ()
* senario : Tom Hanks hag Erik Jendreson
* sevener : Phil Alden Robinson 
* padelezh : 73 mn

Paotred yaouank eus a bep lec’h er Stadoù-Unanet zo bodet e Camp Toccoa, e-kichen ar menez Currahee, e Georgia. Youlat int bet evit rollañ e eil batailhon ar 506vet rejimant troadegiezh harzlammet. En o zouez, danvez soudarded ar gompagnunezh E (« Easy Company ») a skoulm darempredoù kreñv abalamour da bleustradegoù taer ha da reolennoù strizh o c’homandant, Herbert Sobel. Kaset e vezont da vro-Saoz e miz Gwengolo 1943. Sobel a ziskouez bezañ dizampart evit ren soudarded er pleustradegoù war an dachenn. Richard Winters, unan eus is-letananted ar gompagnunezh, a aoz ur mutinerezh asambles gant is-ofiserien all, gant ar riskl da vezañ kaset dirak ul lez-varn ha fuzuilhet. Dont a reont a-benn memestra, hag ar c'horonal Sink, penn ar rejimant, a gas Sobel d’ar Stadoù-Unanet en-dro evit gourdoniñ medisined en ur skol harzlammerien. Fiziet eo renerezh ar gompagnunezh el letanant Thomas Meehan. E dibenn ar rann e c’haller gwelet ar soudarded o prientiñ an Oberiadur Overlord, e deizioù kentañ miz Even 1944.

* tudenn bennañ ar rann : Herbert Sobel

### Rann 2 : ''Day of Days''
* skignadenn gentañ : 09/09/2001 ()
* senario : John Orloff
* sevener : Richard Loncraine 
* padelezh : 52 mn

A-raok tarzh an deiz, d’ar 6 a viz Even 1944, soudarded an Easy Company a vez harzlammet e su ledenez Cotentin, en un takad etre Sainte-Mère-l’Église ha Sainte-Marie-du-Mont, o fal kentañ. Abalamour da dennoù ar c’hanolierezh enepnijerez en em gavont strewet e pep lec’h er vro. Lazhet eo al letanant Meehan pa vez diskaret e garr-nij. An is-letanant Winters a goll e armoù a-raok erruiñ war an douar. Ur wech pradet en em gav gant Hall, ur soudard eus an 82 rannarme, ha kemer a ra penn un strolladig soudarded kavet amañ hag ahont. E gouloù an deiz, ur wech erruet e Sainte-Marie-du-Mont, Winters a glev keloù marv Meehan, ha dont a ra da vezañ komandant *de facto* an Easy Company. Karget eo da gas un argadenn war maner Brécourt, evit distruj kanolioù alaman 105 mm hag a denn war draezhenn Utah Beach. Echuiñ a ra ar rann da noz, pa c’hall ar soudarded diskuizhañ un tamm a-raok emgannoù antronoz.

* tudenn bennañ ar rann : Richard Winters

### Rann 3 : ''Carentan''
* skignadenn gentañ : 16/09/2001 ()
* senario : E. Max Frye
* sevener : Mikael Salomon
* padelezh : 65 mn

D’an 8 a viz Even, an Easy Company a gemer perzh e emgann Carentan, ul lec’h hag a rank bezañ tapet evit ober al liamm etre traezhennoù Utah Beach hag Omaha Beach. Eno e stourm ar gompagnunezh e kêr evit ar wech kentañ, a-enep tankoù ha sniperien peurgetket. Ar soudard Albert Blithe, evel reoù all, a andur skuizhder ha taerder ar brezel, ha dall e teu da vezañ abalamour da strafuilhoù nervel. Ur wech frealzet gant Richard Winters e adkav ar gweled. A-hed ar rann e kresk brud al letanant Ronald Speirs, a zo tamallet dezhañ bezañ drouklazhet prizonidi alaman d’ar 6 a viz Even. E eil lodenn ar rann en em gann soudarded an *Easy* e parkeier bihan garzhaoueg Normandi. En ur enebiñ ouzh un argadenn, Blithe a lazh ur soudard enebour. Gloazet eo un nebeud devezhioù war-lerc'h gant ur sniper alaman, e-kerzh ur batrouilhenn. Kaset eo ar 506 rejimant harzlammerien da ziskuizhañ e Bro-Saoz.

* tudenn bennañ ar rann : Albert Blithe

### Rann 4 : ''Replacements''
* skignadenn gentañ : 23/09/2001 ()
* senario : Graham Yost ha Bruce C. McKenna
* sevener : David Nutter
* padelezh : 59 mn

E Aldourne, e Bro-Saoz, e tiskuizh an Easy Company. Soudarded nevez-stummet a erru er gompagnunezh evit kemer plas ar re lazhet en emgannoù e Normandi. Rankout a reont azasaat ouzh o unvez nevez, ha klask a reont tennañ gounid eus alioù ar soudarded gante skiant-prenet an talbenn. Distreiñ a ra Herbert Sobel d'ar rejimant, evel ofiser pourveziañ. D'ar 17 a viz Gwengolo 1944 eo harzlammet ar 506 rejimant nepell diouzh Eindhoven, en Izelvroioù, e deroù an oberiadur Market Garden. Dieubiñ a reont ar gêr hep emgann. Kaset e vez an Easy Company da dapout kêr Nuenen. Goude emgannoù taer e rank ar gompagnunezh kilañ. « Bull » Randleman, gloazet, a chom stanket e-pad an noz er gêriadenn kontrollet gant an Alamaned, ha rankout a ra treuzvevañ a-raok bezañ adkavet an deiz war-lerc'h.

* tudenn bennañ ar rann : Denver « Bull » Randleman

### Rann 5 : ''Crossroads''
* skignadenn gentañ : 30/09/2001 ()
* senario : Erik Jendresen
* sevener : Tom Hanks
* padelezh : 56 mn

En Izelvroioù, e miz Here 1944, Winters a skriv rentañ-kont un oberenn bet renet gantañ un nebeud devezhioù a-raok. Dont a ra tammoù an argadenn-mañ e doare *flashback* e-pad ar rann. Goude an argadenn e vez fiziet komandamant an Easy Company e Frederick « Moose » Heyliger, a gemer plas Winters, bet anvet da eil komandant an eil batailhon gant ar c'horonal Sink. E keit-se eo karget an Easy Company da aozañ saveteiñ harzlammerien vreizhveuriat. Gloazet eo Heyliger un nebeud devezhioù war-lerc'h. Mont a ra ar gompagnunezh, renet gant al letanant Norman Dike diwar neuze, da ziskuizhañ e Mourmelon-le-Grand, e reter Frañs, e-lec'h ma teskont ez eus bet boulc'het ur pezh argadenn en Ardenne gant an Alamaned.

* tudenn bennañ ar rann : Richard D. Winters

## Degemer
Ar stirad en deus degemeret 94% a alioù mat war ar savenn Rotten Tomatoes. 9,4/10 e oa e notenn war al lec'hienn IMDB e 2026.

## E brezhoneg
Istitlet eo bet ar stirad e brezhoneg e 2012 gant ar strollad An Team Istits.

## Levrlennadur
*  Stephen E. Ambrose, *Band of Brothers*, Touchstone, 1992, 336 p. (embannadur kentañ), ISBN 978-0743224543. Troet eo bet e meur yezh dibaoe, galleg en o zouez.

## Liammoù diavaez
*  Fichenn IMDB
*  Fichenn war Rotten Tomatoes
*  Filmig-kinnig ar stirad istitlet e brezhoneg war YouTube

## Daveennoù